b'\n_START_ARTICLE_\nFrederick Horsman Varley\n_START_PARAGRAPH_\nFrederick Horsman Varley (2. tammikuuta 1881 Sheffield, Englanti \xe2\x80\x93 8. syyskuuta 1969 Toronto, Kanada) oli taidemaalari. H\xc3\xa4n vietti nuorena paljon aikaa Englannin maaseudulla, ja h\xc3\xa4nest\xc3\xa4 tuli hengellinen, mutta h\xc3\xa4n etsi jumaluutta kirkon sijaan luonnosta. H\xc3\xa4n opiskeli Sheffield School of Artissa (1892\xe2\x80\x931900) ja sitten Belgian Antwerpeniss\xc3\xa4 vuoteen 1902. Kanadassa h\xc3\xa4n asui vuodesta 1912. H\xc3\xa4n saavutti menestyst\xc3\xa4 sota-aiheisilla teoksillaan ja maalasi lis\xc3\xa4ksi muun muassa muotokuvia. H\xc3\xa4n oli Group of Seven -taiteilijaryhm\xc3\xa4n perustajaj\xc3\xa4seni\xc3\xa4 1920, mutta ei innostunut muun ryhm\xc3\xa4n tavoin Ontarion maisemista.'